Magyar Falu Program 

Közterület karbantartását szolgáló eszközbeszerzés - 2020
Támogató hatóság: Miniszterelnökség és Magyar Államkincstár 

Pályázat kódszáma: MFP-KKE/2020
Pályázat címe: Magyar Falu Program Eszközbeszerzés Ferencszálláson
Támogatott: Ferencszállás Községi Önkormányzat 

           (6774 Ferencszállás, Szegedi u. 53.) 

Támogatási összeg: 14.820.900 Ft
Projekt bemutatása: 

Az önkormányzat hiányos, elavult eszközállománya már nem volt alkalmas a közterületek karbantartására, ezért a Magyar Falu Program keretében a település pályázott olyan eszközök beszerzésére, amely ezt a kötelező feladatellátást lehetővé teszi és a kézi munkát megkönnyíti, illetve kiváltja.

A nyertes projekt lehetővé tette, hogy beszerezzünk egy Gianni Ferrari PG 280 DW multifunkciós gépet és hozzá tartozó eszközöket: fülke a gépre, fűnyíró asztal, szárzúzó, seprő adapter, víztartály, lombfelszívó cső, hótolólap és utánfutó 14.820.900 Ft értékben.
Az eszközök beszerzésével hatékonyabbá válik a zöldterület nyírása, locsolása, az őszi lombhulláskor a levelek seprése, a komposzt és hulladék elszállítása, a téli időszakban pedig a hóeltakarítás.

A korábbi években jelentős erőfeszítések árán szépített az önkormányzat a településképen, a közterületek, járdák, zöldterületek állapotán, javítva ezzel a település lakóinak életminőségét. A megvalósult programmal esélyt kapott a 646 fős Ferencszállás arra, hogy az elért állapotot fenntartsa és a közfoglalkoztatás hatékonyságát javítsa. A beruházás hozzásegít a képviselő-testület egyik fontos célkitűzésének eléréséhez: a kistelepülések népességmegtartó erejének növelése, a fiatalok helyben tartása, az elvándorlás visszaszorítása. 

